UNIVERSITATEA NAŢIONALĂ DE APĂRARE „CAROL I” 


Centrul de studii strategice de apărare şi securitate 


DINAMICA MEDIULUI DE SECURITATE 
FEBRUARIE - MARTIE 2018 


UNIUNEA EUROPEANĂ 
Strategia UE pentru Balcanii de Vest: context și perspective 


ORIENTUL MIJLOCIU ŞI AFRICA DE NORD 


Siria — şapte ani de conflict 


COREEA DE NORD 
Dezgheţ politic în dosarul nuclear nord coreean? 


Materialul este supus legii copyright. Toate drepturile sunt rezervate Universităţii Naţionale de 
Apărare „Carol I”, indiferent dacă se are în vedere întregul material sau o parte a acestuia, în special 
drepturile privind traducerea, retipărirea, reutilizarea ilustraţiilor, citatele, difuzarea prin mass-media, 
reproducerea pe microfilme sau orice alt mod şi stocarea în baze de date. Sunt autorizate orice 
reproduceri, fără perceperea taxelor aferente, dacă este precizată sursa. 


Studiile incluse în acest material vor fi publicate în paginile publicației Evaluare strategică. 


2 din 14 


CUPRINS 


Capitolul 1: UNIUNEA EUROPEANĂ 
Strategia UE pentru Balcanii de Vest: context şi perspective 


dr. Cristina BOGZEANU 


Capitolul 2: ORIENTUL MIJLOCIU ŞI NORDUL AFRICII 
Siria — şapte ani de conflict 


dr. Mirela ATANASIU 
Capitolul 3: COREEA DE NORD 


Dezgheţ politic în dosarul nuclear nord-coreean?.........mmc cane nenea nea ana na en aaaeaa 12 


dr. Mihai ZODIAN 


3 din 14 


CAPITOLUL 1 
UNIUNEA EUROPEANĂ 


Strategia UE pentru Balcanii de Vest: context şi perspective 


dr. Cristina BOGZEANU 


Supusă unor presiuni consistente în contextul crizelor interne şi externe pe care le-a 
experimentat, în ultima perioadă, UE pare a fi trecut problema Balcanilor de Vest pe un plan 
secundar în lista priorităţilor în materie de securitate şi stabilitate regională. Totuşi, recent 
subiectul este abordat cu o frecvenţă crescută nu doar de către mass-media, ci şi de către decidenţi 
politici europeni sau naţionali. 

În analiza contextului în care Balcanii de Vest revin în prim-planul preocupărilor de 
securitate la nivel european, sunt semnificative următoarele: 

a) UE traversează o etapă a erodării coeziunii interne şi credibilităţii ca actor pe arena 
internațională. La aceasta au contribuit dezvoltarea naționalismului, a populismului 
pe scenele politice interne ale statelor membre, Brexit, modul în care a fost gestionată 
criza migranților, criza ucraineană. 

b) Statele vest-balcanice, deşi sunt state candidate sau potenţial candidate la UE, nu au 
reușit să îndeplinească criteriile de aderare. Totuşi, perspectiva integraării a rămas 
deschisă, deşi este privită cu scepticism de marea parte a comunității internaţionale. 

c) Aspecte de decizie la nivel european. În ianuarie 2018, Preşedinţia Consiliului UE a 
fost preluată de Bulgaria. Programul Președinției Consiliului UE Bulgariei include 
printre priorități oferirea unei perspective tangibile pentru Balcanii de Vest, ce 
include un dialog bazat pe îndeplinirea condiţiilor şi pe principiul meritului propriu, 
al voinței politice şi reformelor acestor ţări — acest fapt fiind considerat un element 
cheie în evoluţia viitoare nu doar a statelor vest-balcanice, ci şi al Europei. 

d) Repere temporale. La 17 februarie 2018, s-au împlinit 10 ani de la declaraţia de 
independenţă a Kosovo şi tot atâţia de când autoritățile de la Priştina şi cele de la 
Belgrad negociază relațiile dintre ele, fără a fi atins însă un consens în această 
direcție. Per ansamblu, raporturile dintre cele două entități au rămas tensionate. De 
asemenea, la 14 iunie 2018, se încheie mandatul EULEX — misiunea UE în Kosovo 


pentru dezvoltarea statului de drept. 


1 Programme of the Republic of Bulgaria for the Presidency of the Council of the European Union 01.01 — 30.06.2018, 
URL: http://www.consilium.europa.eu/en/council-eu/presidency-council-eu/, accesat la 05 aprilie 2018. 

e) Influenţa rusă în Balcanii de Vest. Notabilă în acest sens este relaţia de cooperare 
dezvoltată de Rusia cu state și entități din Balcanii de Vest: Serbia și Republica 
Srpska (una dintre cele trei entităţi ce alcătuiesc Bosnia și Herţegovina). Relaţiile 
ruso-sârbe sunt dezvoltate pe dimensiunea politică, economică și militară. În plus, 
Moscova este unul dintre cei mai puternici susținători ai cauzei sârbești în cazul 
Kosovo. Astfel de exemple pot fi întâlnite relativ frecvent în cadrul ştirilor publicate 
pe această temă. Însă, în perioada februarie — martie 2018, putem aduce spre 
exemplu declaraţia ministrului de externe rus, S. Lavrov conform căreia 
condiționarea integrării Serbiei în UE de normalizarea relaţiei cu Priștina, precum 
şi de aliniera politicii externe şi de apărare „decurge dintr-o mentalitate care 


»2. Mai mult, acesta a făcut o comparaţie 


participă la creşterea tensiunii în Europa 
între rezultatele acţiunii UE orientate către apropierea de standardele europene a 
Ucrainei cu condiționările impuse de UE Serbiei în vederea aderării. Mai departe, 
în viziunea exprimată de ministrul de externe rus, atât Serbia cât şi Rusia fac 
„obiectul presiunii vizible a Occidentului de a întoarce Serbia împotriva Rusiei”. 
f) Reacțiile nefavorabile ale Rusiei în contextul apropierii sau integrării statelor din 
regiune în NATO şi UE. Atitudinea Moscovei în această direcție prezintă 
similarități cu cea pe care a avut-o în circumstanţele emergenței şi evoluţiei crizei 
ucrainene. Critica puternică a actului de aderare al statului muntenegrean la NATO 
(2017) este un exemplu edificator. În aceeaşi ordine de idei poate fi considerată și 
prezentarea în mass media rusească a negocierilor dintre FYROM și Grecia privind 
numele fostului stat din federaţia iugoslavă, pentru deblocarea procesului de aderare 
la NATO şi UE. Protestele de stradă, în care cele patru variante de nume propuse 
erau respinse, au fost prezentate de presa rusească drept luptă a cetățenilor pentru 


cultura şi identitatea proprie şi respingere a „solicitărilor NATO şi UE de a adera”?. 


La toate acestea, se adaugă fragilitatea relaţiilor cu Federaţia Rusă în contextul crizei 
ucrainene şi indiciile că Rusia şi-ar putea extinde influenţa şi în Balcanii de Vest, contribuind astfel 
la apariţia unui nou punct de instabilitate pe harta Europei. În acest context este dat publicității un 


document, prezentat drept „strategia UE pentru Balcanii de Vest”. Comunicarea Comisiei 


2 xx Serghei Lavrov acuză Occidentul că tensionează situaţia din Balcani”, în Hotnews, 19 februarie 2018, URL: 
https://www.hotnews.ro/stiri-international-22295090-serghei-lavrov-acuza-occidentul-tensioneaza-situatia-din- 
balcani.htm, accesat la 6 martie 2018. 

3 x, UE şi Rusia se luptă pentru influenţă în volatila regiune a Balcanilor”, în Hotnews, 27 februarie 2018, URL: 
https://www.hotnews.ro/stiri-international-22311013-rusia-lupta-pentru-influenta-volatila-regiune-balcanilor.htm, 
accesat la 6 martie 2018. 

4 *** Thousands of Macedonians Rally Worldwide Over Name Dispute With Greece”, în Sputnik, 5 martie 2018, 
URL: https://sputniknews.com/europe/201803051062225067-macedonia-greece-name-dispute-protests/, accesat la 
25 aprilie 2018. 

europene cu titlul „O perspectivă de extindere credibilă şi consolidarea angajamentului UE în 


Balcanii de Vest”? 


sugerează că până în 2025, state din Balcanii de Vest ar putea deveni membre 
ale UE, Muntenegru și Serbia fiind cele mai avansate în această direcție. Documentul este însoţit 
de o serie de anexe: 

a) Şase iniţiative reprezentative pentru a sprijini transformarea Balcanilor de Vest: 

i. Consolidarea statului de drept; 
ii. Consolidarea angajamentului în ceea ce priveşte securitatea şi migraţia; 
iii. Consolidarea sprijinului pentru dezvoltarea socio-economică; 
iv. Interconectarea în domeniul transportului și energiei; 
v. Agenda digitală a Balcanilor de Vest; 
vi. Sprijinul reconcilierii şi relaţiilor de bună vecinătate®. 
b) Foaie de parcurs: următoarele posibile etape ale procesului de aderare (perspectiva 
2025 pentru Serbia și Muntenegru); 

c) Potenţialul economic al relaţiilor UE cu statele din Balcanii de Vest: beneficiile 

economice curente și prospective. 

În perioada 25 februarie — 1 martie 2018, Preşedintele Comisiei Europene a efectuat un șir 
de vizite în ţările vest-balcanice, cu scopul de a promova noua strategie pentru Balcani, dar această 
acțiune diplomatică a fost văzută şi ca o reacție întârziată a UE în vederea contracarării influenţei 
ruse în regiune. 

Reemergența Balcanilor de Vest în rândul priorităților Uniunii poate fi interpretată ca o 
tendință de moment, având în vedere împlinirea unui deceniu de la declararea independenței 
Kosovo. Însă, acelaşi fenomen poate fi interpretat și în lumina provocărilor cu care Bruxelles s-a 
confruntat în perioada relativ recentă, situație în care putem presupune că tendința se va menține 
pe termen mediu şi lung. Accentuarea naționalismului și populismului pe arenele politicii interne 
şi extern constituie tot atâtea puncte de presiune către reconstruirea credibilităţii în capacitatea 
Uniunii de a urmări interesele proprii în termeni de coeziune, stabilitate, securitate și prosperitate. 
La toate acestea, se adaugă eforturile vizibile ale Moscovei de a-şi spori influenţa în regiune. 

Având în vedere experiența crizei ucrainene, măsurile întreprinse de UE pot fi interpretate 


ca eforturi de a preveni o situaţie similară în Balcani. Mai mult, analizând lista celor 6 iniţiative 


5 Communication from the Commission to the European parliament, the Council, the Economic and Social Committee 
and the Committee of the Regions. A credible enlargement perspective for and enhanced EU engament with the 
Western Balkans”, Strasbourg, 6 February 2018, URL:  https://ec.europa.eu/commission/sites/beta- 
political/files/communication-credible-enlargement-perspective-western-balkans_en.pdf, accesat la 20 aprilie 2018. 
6 Six New Flagship Initiatives to Support the Transformation of the Western Balkans, URL: 
https://ec.europa.eu/commission/sites/beta-political/files/six-flagship-initiatives-support-transformation-western- 
balkans_en.pdf, accesat la 2 aprilie 2018. 

reprezentative, putem remarca puncte care s-au aflat încă de la început pe agenda UE în raport cu 
statele vest-balcanice (stat de drept, securitate, dezvoltare socio-economică), dar şi aspecte care s- 
au accentuat în condiţiile evoluţiilor de dată recentă în materie de securitate (agenda digitală, 
migrație, energie). Efortul de a corecta neajunsurile iniţiativelor UE în Balcanii de Vest, de a le 
actualiza în funcţie de evoluţiile provocărilor de securitate în plan regional pot constitui aspecte 
care indică un efort de a da un suflu nou, pe termen lung, iniţiativelor europene din Balcanii de 


Vest. 

CAPITOLUL 2 
ORIENTUL MIJLOCIU ŞI NORDUL AFRICII 


Siria — şapte ani de conflict 


dr. Mirela ATANASIU 


În decurs de șapte ani, o revoltă pașnică a sirienilor, motivată de probleme sociale - precum 
şomajul ridicat, corupția şi lipsa libertăţilor sociale şi politice — împotriva regimului autoritar 
condus de preşedintele Bashar al-Assad, s-a metamorfozat, în prezent, într-un conflict armat 
internațional”. 

De-a lungul timpului, criza s-a complexificat cu paşi repezi pe fondul violenţei cu care 
regimul lui Assad a răspuns demonstrațiilor. În consecinţă, s-a constituit o forță rebelă care luptă 
împotriva guvernului existent. Situaţia deja vulnerabilizată de disputele interne pentru putere, 
pierderea controlului guvernamental al unor teritorii — implicit limitarea capacității de guvernare 
— au dus la slăbirea statală a Siriei. De altfel, din 2015, statul sirian se află printre statele eşuate? 
ale căror autorități centrale nu mai deţin un control integral și eficient asupra teritoriilor naţionale. 


9 un actor 


Pe fondul slăbirii controlului guvernamental, încă din 2013, în Siria, s-a „activat 
nonstatal, reprezentat de organizația teroristă Stat Islamic din Siria şi Levant (ISIL), militând 
pentru crearea unui califat islamic pe teritoriile statelor locuite de musulmani. Din perspectiva unor 
autori, ZSIL oferea un răspuns la criza identităţii sunnite în Siria, Irak şi în regiune pe ansamblu, 
dorindu-se a se constitui în ochii multor sunniți şi într-o posibilă alternativă la politica haotică a 
Irakului și Siriei şi legitimitatea regimurilor lor, umplând „un gol ideatic şi instituțional”. 
ISIL a ajuns să controleze teritorii vaste ale Siriei şi Irakului unde îşi duceau existenţa 
câteva mii de locuitori. În oarecare măsură, organizaţia teroristă a reușit să construiască un aparat 
de guvernare asemănător celor existente în statele suverane concentrat în special în jurul 
localităţilor strategice - Raqqa (auto-denumită capitala „Califatului Islamic”) şi Mosul. 
Expansiunea teritorială neaşteptat de rapidă a ISIL/Dae'sh şi influxul masiv de luptători 
străini (inclusiv din state din vestul Europei — Franța, Germania, Italia) în rândurile sale au şocat 


puterile occidentale şi regionale. În septembrie 2014, SUA au anunţat formarea unei coaliţii 


7 Stephanie Nebehay, Exclusive: Situation in Syria constitutes international armed conflict - Red Cross, Reuters, 7 
aprilie 2017, URL: https://www.reuters.com/article/us-mideast-crisis-syria-redcross/exclusive-situation-in-syria- 
constitutes-international-armed-conflict-red-cross-idUSKBN17924T, accesat la 02.03.2018. 

8 ***, Fragile States Index 2015, The Fund for Peace, Washington DC, USA, p. 11, URL: http://reliefweb.int/sites/ 
reliefweb.int/files/resources/fragilestatesindex-2015.pdf, accesat la 30.03.2018. 

9 Folosim acest termen deoarece organizaţia exista înainte de conflictual sirian, de prin anii 90. A se vedea pe larg: 
Jessica Stem, J.M. Berger, ISIS: The State of Terror, William Collins, London, 2015. 

1 Richard English, The ISIS Crisis: Reviews, in Journal of Terrorism Research, Volume 8, Issue 1, The Centre for the 
Study of Terrorism and Political Violence, February 2017, p. 92. 

internaţionale pentru combaterea Dae’sh la care au aderat până în momentul de faţă 75 de state! 
şi organizaţii de pe patru continente. Membrii Coaliției se angajează să se ocupe de Dae'sh pe toate 
fronturile, să-i dezmembreze rețelele şi să-i contracareze ambițiile globale. Dincolo de campania 
militară din Irak şi Siria, Coaliția se angajează!?: să abordeze finanţarea și infrastructura 
economică a Daesh; să prevină circulația fluxului de luptători terorişti străini dincolo de frontiere; 
să sprijine stabilizarea și restabilirea serviciilor publice esenţiale în zonele eliberate de Daesh şi 
să contracareze propaganda diseminată de această organizaţie teroristă. 

Situația complexă de urgenţă a crizei siriene a fost acutizată de implicarea seriei importante 
de actori statali şi suprastatali internaţionali, inclusiv europeni, iniţial în plan umanitar, ulterior şi 
în plan militar. Intervenţia militară a unor actori statali sau coaliţii de state a avut ca laitmotive: 
lupta împotriva organizaţiei teroriste ISIL, ai cărei membri au început să reclame atacuri în SUA 
şi Europa; potenţialul crizei siriene de a le afecta interesele în regiune; prezervarea securităţii 
regionale și internaţionale per ansamblu. De altfel, diferitele categorii de actori statali şi nonstatali 
naționali şi internaționali implicaţi în conflictul sirian sunt organizați în parti-pris-uri ce luptă fie 
pentru, fie împotriva menţinerii guvernului lui Bashar al-Assad. Dintre acestea, SUA au început 
înarmarea şi furnizarea de acoperire aeriană militară din 2014 pentru grupurile rebele anti-Assad, 
care, şi ele, duc războiul împotriva Dae'sh. De asemenea, Washingtonul a început să colaboreze 
cu sirienii kurzi, unul dintre cei mai puternici parteneri ai săi în lupta împotriva Dae’sh. După ce 
sprijinul oferit de americani a părut să prejudicieze regimul lui Assad, Rusia — veche aliată a Siriei, 
şi dornică de reafirmare ca mare putere pe scena internațională - a intrat în conflict în 2015 de 
partea regimului la putere. Iranul a furnizat trupe militare terestre necesare regimului Assad, în 
același timp furnizând resurse financiare şi umane prin grupul militant Hezbollah din Liban, pentru 
a-şi stabili în continuare o prezență puternică în regiune. Israelul a fost implicat indirect, temându- 
se că Iranul ar putea folosi teritoriul sirian pentru a iniția atacuri asupra Israelului sau pentru a 
transfera arme către Hezbollah, în contextul în care Iranul este principalul inamic al Israelului. 
Turcia, vecină cu Siria, şi-a extins operaţiunile la sol în Siria, temându-se că evoluţia conflictului 
ar putea încuraja numeroasa populaţie kurdă să-și ceară independenţa. Constatăm astfel că, la 
momentul de față, conflictul a escaladat, depăşind cu mult cadrul unei lupte între entitățile pro și 
contra regimului sirian. De asemenea, cu atâtea forțe internaționale care operează într-un teritoriu, 
există pericolul ca orice eroare militară să poată declanșa un conflict la scală largă şi în afara Siriei. 

Coaliția globală antiteroristă condusă de SUA prezintă pe website-ul său că Dae'sh a 


pierdut, în cele două state, controlul teritorial asupra unei suprafețe de 107,575 km? în perioada 


Us, „75 partners”, Global Coalition, URL: http://theglobalcoalition.org/en/partners/, accesat la 02.04.2018. 
12 xxx, „Our mission”, Global Coalition, URL: http://theglobalcoalition.org/en/mission-en/, accesat la 02.04.2018. 

septembrie 2014 — ianuarie 20181, dar în martie 2018, Înaltul Comisar ONU pentru Refugiaţi, 
Filippo Grandi, aducea în atenţia statelor membre ale organizaţiei că cei şapte ani de luptă au costat 
sute de mii de vieţi, au alungat 6,1 milioane de locuitori din casele lor din Siria şi au forțat 5,6 
milioane de refugiaţi să caute siguranţă în ţările vecine din regiune!*. Mai mult, faptele actuale 
arată că, deşi Dae'sh nu mai este un pericol reprezentativ în Siria, continuarea implicării majorităţii 
entităților şi statelor - fiecare cu propriile agende strategice — nu fac, în cele din urmă, decât să 
ducă la prelungirea ostilităţilor. 

Ceea ce este important pentru perioada analizată, respectiv februarie — martie 2018, sunt 
luptele aeriene duse între Israel - de o parte, şi Siria şi Iran - de cealaltă parte, şi atacurile acerbe 
(terestre şi aeriene) ale forțelor guvernamentale sprijinite de forţe ruse în estul zonei Ghouta, ultima 
enclava rebelă din apropierea Damascului. În contextul luptelor din Ghouta, după intrarea în 
vigoare a unei rezoluţii a CS ONU de încetare a ostilităților pentru o perioadă de 30 de zilet, s-a 
suspectat folosirea armelor chimice de către forțele guvernamentale, în urma cărora ar fi decedat 

(a Mar 2018 vanat Syrian Kurdish forces B Islamic State group 

Figura nr. 1 


13 se, „Daesh have lost 107,575 km? since September 2014, across Iraq and Syria”, Global Coalition, 24 January 
2018, URL: http://theglobalcoalition.org/en/maps_and_stats/daesh-lost-105600km2-since-september-2014-across- 
iraq-syria/, accesat la 15.03.2018. 

14 *x* „Syria conflict at 7 years: 'a colossal human tragedy”, UNHCR, 9 martie 2018, URL: http://www.unhcr.org/ 
news/press/2018/3/5aa1ad2e4/syria-conflict-7-years-colossal-human-tragedy.html, 15.03.2018. 

15 sk, Security Council Demands 30-day Cessation of Hostilities in Syria to Enable Humanitarian Aid Delivery, 
Unanimously Adopting Resolution 2401 (2018), Security Council 8188! Meeting, 24 February 2018, URL: 
https://www.un.org/press/en/2018/sc13221.doc.htm. 

aproximativ 500 oameni!®. După toate aceste evenimente, în martie 2018, controlul teritorial al 
Siriei era împărțit în special între forțele guvernamentale ale lui Bashar al-Assad și forțele siriene 
kurde, gruparea teroristă deţinând doar porţiuni limitate (A se vedea Figura nr. 1). 

Din punct de vedere operaţional, la momentul de față, aparenta înfrângere militară a 
organizaţiei teroriste Stat Islamic din Siria (ISIS) şi revenirea la un proces de pace, gestionat de 
Rusia, Turcia și Iran, axat pe elaborarea unei soluţii politice la conflict par a fi semne pline de 
speranţă pentru stabilizarea Siriei. Cu toate acestea, iniţiativele de pace nu au reușit niciodată să 
facă progrese, deoarece ofensivele militare între forţele regimului Bashar Assad și forțele de 
opoziţie sunt reînnoite permanent. De altfel, situația actuală pare mult mai complexă și pacea pare 
mai îndepărtată decât în momentul când, în octombrie 2017, Raqqa a fost preluată din controlul 
teroriștilor şi s-a reuşit stabilirea celor patru zone de de-escaladare. 

Analiza realizată asupra desfășurării conflictului sirian denotă unele tendințe principale 
care decurg una din cealaltă. Frontul de luptă anti-islamist evoluează sensibil în funcţie de acţiunile 
actorilor statali cu influență în regiune care îşi promovează interesele divergente şi folosesc 
teritoriul sirian pentru a-şi duce propriile bătălii între ele (proxy wars) în dorința de 
afirmare/menţinere a pârghiei de putere asupra celorlalte. În prezent, pot fi identificate o serie de 
astfel de războaie prin intermediari (SUA — Rusia, Iran — Israel, Turcia — kurzi, SUA — Turcia, 
seculariști (Rusia, SUA, Emiratele Arabe Unite) - islamişti (Turcia, Iran, Qatar), ceea ce determină 
ca stabilitatea Siriei să rămână un deziderat pe termen lung, dincolo de lupta antiteroristă dusă aici. 
Viitorul poporului sirian se prezintă mai sumbru acum decât în 2011, deoarece războiul a distrus 
viața economică și socială a statului şi, la momentul de față, în care Assad pare să-şi recâştige 
controlul teritorial şi politic pe fondul deschiderii de noi fronturi regionale de luptă între diferitele 


entităţi, sacrificiul milioanelor de civili pare, cel puţin, zadarnic. 


16 Zeina Khodr, „Syria: Chemical attack suspected in Eastern Ghouta siege”, Al Jazeera, 26 februarie 2018, URL: 
https://www.aljazeera.com/news/2018/02/syria-chemical-attack-suspected-eastern-ghouta-siege-18022614292 
3247 html, accesat la 03.04.2018. 

CAPITOLUL 3 
COREEA DE NORD 


Dezgheţ politic în dosarul nuclear nord-coreean? 


dr. Mihai ZODIAN 


Statele Unite şi Coreea de Nord ar putea să declanșeze o serie de discuţii în luna mai, 
potrivit mai multor anunţuri făcute de reprezentanţii autorităților americane, inclusive despre 
programul nuclear al Phenianului. Relaţiile dintre cei doi actori au atins un punct mort în ultimul 
deceniu, după ce demersurile referitoare la planurile de înarmare ale regimului comunist au eşuat. 
Nu sunt încă bine creionate caracteristicile soluțiilor propuse, nici nu este sigur dacă se va ajunge 
la un rezultat concret, dar avem de-a face cu un progres mai ales prin comparaţie cu tensiunile din 
2017. 

La începutul anului, mai mulți oficiali americani au lăsat să se înţeleagă că există 
posibilitatea discuţiilor cu regimul nord-coreean, dar că acestea erau condiționate de intenţiile 
acestuia din urmă referitoare la domeniul nuclear (ianuarie 2018)". Formula părea destul de 
ambiguă, însă mai multe surse indicau intenția unor negocieri, ceea ce sugerează, cel puţin, că 
ideea era luată în considerare. Tot în acea perioadă, reprezentanţii autorităţilor sud-coreene au avut 
mai multe întrevederi cu oficiali ai nordului, inclusiv în contextul Olimpiadei de iarnă, iar China 
a comunicat cu principalele părți implicate!?. 

Un nou impuls a venit în martie; preşedintele SUA, Donald Trump, a susţinut că „sunt mari 
şanse” ca liderul de la Phenian, Kim Jong-un, să decidă „ce este bine pentru el şi umanitate”, în 
ceea ce priveşte „pacea şi denuclearizarea” (8, 28 martie)!9. Formal, sfârșitul războiului din 
Coreea, dintre 1950-1953 nu a dus la un tratat clasic, ci doar la un armistițiu. Şeful executivului 
american a subliniat, însă, că „trebuie menținute sancțiunile şi presiunea la maxim”2. 

La rândul său, consilierul sud-coreean pentru securitate națională, Chung Eui-yong a 
declarat, citat de CNN, că regimul comunist este dispus să negocieze destinul programului nuclear 
şi al celui balistic cu Statele Unite (8 martie)?!. Mai mult de atât, nu ştim prea multe, iar în 


probleme de genul, diavolul se ascunde adesea în detalii. Lucruri importante trebuie lămurite, 


17 xx Chronology of U.S.-North Korean Nuclear and Missile Diplomacy”, Arms Control Association, 
https://www.armscontrol.org/factsheets/dprkchron!2018, accesat la 15 aprilie 2018. 

18 Jeremy Diamond, Euan McKirdy, „Trump accepts offer to meet Kim Jong Un”, CNN, 9 martie 2018, 
https://edition.cnn.com/2018/03/08/politics/donald-trump-kim-jong-un/index.html, accesat la 15 aprilie 2018. 

19 se, Trump: There is a good chance North Korean leader will do "what is right”, CNBC, 28 martie 2018, 
https://www.cnbc.com/2018/03/28/president-donald-trump-tweets-theres-a-good-chance-north-korean-leader-will- 
do-what-is-right-and-move-toward-peace.html, accesat la 15 aprilie 2018. 

2 Ibidem. 

2 J, Diamond, E. McKirdy, op. cit. 

printre care principiul schimburilor, cine, ce cedează, programul demersurilor pe care le implică 
punctele de acord, monitorizarea respectării, o anume garanţie a durabilităţii. 

În aceste probleme s-au blocat acordurile și discuţiile dintre SUA şi Phenian, alături de 
vecini şi diverşi reprezentanți ai instituțiilor internaționale, din ultimii 24 de ani, în care au existat 
două rânduri de soluții diplomatice și mai multe forme de discuţie. O întâlnire ar fi, în cel mai bun 
caz, un pas important, dar totul depinde de felul în care va fi dezvoltată şi consolidată înțelegerea. 
Vor fi probabil necesari câțiva ani până să se întrezărească o direcţie principală. 

Una dintre posibilități se referă la un compromis pragmatic şi orientat spre chestiuni 
concrete, în stilul evocat uneori de clasicii teoriei descurajării nucleare, precum Thomas 
Schelling”. În această eventualitate, Phenianul şi-ar păstră măcar unele capabilități sectoriale, 
tensiunile are continua, dar o serie de chestiuni tehnice implica poziții comune. Acest tip de 
înţelegeri era tipic perioadei Războiului Rece şi reprezintă o formulă eficientă pentru actorii 
politici internaționali între care există diferențe ideologice dificil de reconciliat, un fel de 
destindere, la scară redusă”. 

Negocierile maximale ar reprezenta echivalentul unui tratat ambițios care rezolvă toate 
chestiunile, dintr-un foc sau cel puţin, unul care pune bazele unui proces diplomatic, o practică 
deja întâlnită în cazul programului nuclear nord-coreean. Este, fără îndoială, un proiect mult mai 
ambițios, la care au făcut referire unele declaraţii oficiale citate mai sus. Problema de fond nu se 
reduce doar la o anumită politică de înzestrare, ci și la supraviețuirea politică a regimului de la 
Phenian, care a reuşit să evite situația fostei Germanii de Est. 

Desigur, discuţiile pot eşua, cum s-a întâmplat deja de două ori în ultimele decenii. Așa 
cum s-a subliniat de multe ori, este vorba despre o situație dificilă, în care direcţiile de acţiune duc 
la consecințe nesigure sau foarte costisitoare, context care a favorizat blocajul politic, dublat de 
progresele graduale ale Phenianului”%. Momentan, continuarea acestei situaţii reprezintă o 
posibilitate destul de serioasă, dar totul depinde și de modalitățile practice în care vor avea loc 
negocierile, despre care nu ştim foarte multe. 

În consecință, am asistat la un pas important in drumul spre normalizarea relaţiilor dintre 
Statele Unite şi regimul nord-coreean, care vine să relaxeze unele dintre tensiunile acumulate în 
trecut, îndeosebi în 2017. Pentru ambele părţi, anunţul poate juca rolul de confirmare a unor 
strategii de prestigiu pe plan internațional, aşa cum par să sugereze poziţiile administrației de la 


Washington şi nu numai”. Rămâne de văzut cum vor evolua evenimentele în perioada următoare. 


* Thomas C. Schelling, Strategia conflictului, Editura Integral, Bucureşti, 2000. 

23 Mircea Malița, Jocuri pe scena lumii, C.H. Beck, Bucureşti, 2007. 

24 Roger  Baker,”Norih Korea: A Problem without a Solution”, Stratfor, 10 ianurie 2017, 
https://worldview.stratfor.com/article/north-korea-problem-without-solution, accesat la 15 aprilie 2018. 

23 J, Diamond, E. McKirdy, op. cit. 

